O **río Negro** é o curso de auga máis importante da provincia arxentina de Río Negro e tamén da Patagonia en canto ao seu caudal. O seu nome provén da tradución literal do mapuche *Curú Leufvú*, aínda que as súas augas son dunha cor máis verde escura ca negra. Antigamente era coñecido tamén como *río dos Salgueiros* debido á gran cantidade de salgueiros choróns que hai nas súas beiras. Ten unha lonxitude de 635 km, aínda que cunha das súas cabeceiras, o río Limay, a lonxitude total do sistema fluvial Negro-Limay chega aos 1252 km.

Xeografía
---------

Ponte entre Viedma e Carmen de Patagones.
Meandros do río Negro.
O río Negro nace nominalmente da confluencia dos ríos Limay e Neuquén, no extremo oriental da provincia de Neuquén, e flúe en dirección oeste-sueste en territorio rionegrino até chegar ao océano Atlántico cerca do balneario El Cóndor, 30 quilómetros ao sur de Viedma, capital da provincia. No último tramo do seu curso constitúe o límite natural entre a provincia de Río Negro e a Provincia de Buenos Aires.

É un río de carácter alóctono, xa que non recibe afluentes, con gran cantidade de meandros e illas fluviais, destacando pola súa superficie a de Choele Choel. Discorre entre as bardas ou terrazas que forman as mesetas patagónicas, a través dun val de inundación de largo variable e terras moi fértiles produto da sedimentación.

A súa conca está altamente humanizada, xa que o seu caudal encóntrase regulado polas presas que se encontran nos ríos Limay e Neuquén e repártese entre diversos canais de rego. A fertilidade do val aproveitouse para xerar un oasis dentro da rexión, no que se cultivan gran cantidade de froitas e hortalizas. O val constitúe a área máis densamente poboada de toda a Patagonia.
A conca do río divídese xeralmente en tres partes: *Alto Val do Río Negro*, ao oeste, onde se encontran, entre outras, as cidades de General Roca, Cipolletti e Villa Regina; *Val Medio* centrado na cidade de Choele Choel; e o *Val Inferior* na desembocadura do río, con Viedma como a cidade máis importante desta área.

Notas
-----

O Río Negro durante a tardiña na illa da localidade de Choele Choel.

1. ↑  "Mapuche. Lengua y cultura".
2. ↑  O río Limay, de 500 km, chega aos 617 km coa súa fonte máis afastada: fonte do lago Espejo (21,7 km) → río Espejo (1,2 km) → lago Espejo Chico (3,2 km) → río Ruca Malén (2,8 km) → lago Correntoso (17,2 km) → río Correntoso (0,3 km) → lago Nahuel Huapi (74,6 km). Por iso o sistema Negro-Limay chega aos 1252 km.
3. ↑  Archuby, Fernando; Salgado, Leonardo; Brezina, Soledad (setembro de 2016). "Dos orillas, dos mundos: paleontología del Alto Valle del río Negro" (PDF). *El ojo del cóndor*: 10. Arquivado dende o orixinal (PDF) o 26 de xuño de 2018. Consultado o 12 de decembro de 2018.
4. ↑  "Goberno de Río Negro".
5. ↑  "La cuenca".
6. ↑  Membribe, Anahí (15 de novembro de 2014). "Análisis crítico de la cartografía histórica del valle de Río Negro". *Boletín Geográfico* (Neuquén): 63–81. ISSN 0326-1735. Consultado o 12 de decembro de 2018.
7. ↑  "Viedma, Río Negro".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Negro, Arxentina Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q817337
* BRE: 3510470
* GEC: 0045726
* GeoNames: 3843184
* LCCN: sh89003579
* NKC: ge138171
* OSM: 2640720

 |